1.pielikums

Daugavpils pilsētas domes

2019.gada 16.maija

lēmumam Nr.272

**Projekta “ Šmakovkas ceļš Latgalē” apraksts**

|  |  |
| --- | --- |
| **Projekta pieteicējs:** | Daugavpils pilsētas pašvaldības tūrisma attīstības un informācijas aģentūra |
| **Projekta ilgums:** | Projekta īstenošanas termiņš saskaņā ar Projekta pieteikumu ir no 2019.gada 21.maija līdz 2019.gada 20.oktobrim. |
| **Projekta mērķis:** | **Projekta mērķis:** Vākt, popularizēt un veicināt daudzveidīgas informācijas pieejamību Šmakovkas muzejā par Latgales kulinārā mantojuma produktu – šmakovku reģiona nemateriālā kultūras mantojuma kontekstā. |
| **Projekta izmaksas:** | **Projekta kopējās izmaksas 1180,00 EUR** tiek finansētas no Valsts Kultūrkapitāla fonda mērķprogrammas “Latgales kultūras programma”.  Līdzfinansējums nav nepieciešams. |
| **Projekta galvenās aktivitātes:** | **Video izveide.**  Video materiāls tiks veidots 4 valodās – latviešu, krievu, angļu un lietuviešu.  Hronometrāža – 2 - 3 minūtes.  Video materiāla filmēšana notiks Šmakovkas muzejā Daugavpilī un pie šmakovkas dzēriena ražotajiem (z/s “Sēlija”, “Latgolys Šmakovka” Malnavā, Gunāra Igauņa “Šmakovkas muzejā” un Silene Resort &Spa “Šmakovkas laboratorijā”. Tiks uzfilmēts video materiāls, kurā katrs Šmakovkas ražotājs dalīsies ar savu pieredzi un tradīcijām šī kulinārā mantojuma gatavošanas procesā, gala rezultāts – īsfilma. Saskaņā ar apstiprināto projektu par video izveidi tiks slēgts autoratlīdzības līgums.  Sagatavotais materiāls tiks publicēts Šmakovkas muzeja mājaslapā www.smakovka.lv, Šmakovkas muzeja Facebook profilā www.facebook.com/SmakovkasMuzejs/, Daugavpils tūrisma informācijas centra mājaslapā www.visitdaugavpils.lv, kā arī Daugavpils tūrisma informācijas centra www.youtube.com kanālā, kas nodrošinās plašu auditoriju. |
| **Kopējais sasniedzamais rezultāts:** | Izveidota īsfilma, kas popularizēs Latgales kulināro mantojumu un tā neatņemamu sastāvdaļu – šmakovkas dzērienu. Veicināta Latgales nemateriālā kultūras un kulinārā mantojuma tradīciju saglabāšana un izpratne, kā arī informētības līmenis par šmakovkas darināšanu kā vienu no Latgales nemateriālo kultūras mantojumu un kulinārā mantojuma sastāvdaļu.  Projekts veicinās Daugavpils, Latgales un citu Latvijas reģionu iedzīvotāju, kā arī tūristu izpratni par Latgales reģiona savdabīgo kultūrvidi, ļaus izprast šmakovkas nozīmi reģiona kulinārā mantojuma kontekstā, kā arī sniegs pilnīgāku ieskatu par gastronomiskā tūrisma iespējām Latgales reģionā, popularizējot Daugavpili un Latgali, kā tūristiem pievilcīgu galamērķi. |
| **Projekta īstenošanas vieta:** | Ekspozīcija “Šmakovkas muzejs”, Rīgas iela 22A. |

Domes priekšsēdētājs *(personiskais paraksts)* A.Elksniņš